See on kirjandusliku loominguideaal, mis eeldab kõrgeimat intellek­tuaalset ja kunstilis-tehnilist kvalifikatsiooni. Kuid samal määral nõuab see ka hingelist sädet ja tundeandumuit. Pater ei pea võimalikuks tõelist loovat  tööd ilma autori kogu olemuse osavõtuta. Läbi kõigi detailide peab kumama kirjaniku kreatiivne mõttekujutus. See alles võimaldab seda viimast erksust,ilma milleta ükski intellektuaalne töö ei vii kunstilisele täiusele.